கேள்வி: கார்போடிமைடு பற்றி விளக்கவும்.
பதில்: படிமம்:Carbodiimides_General_Structure_V.1.svg கரிம வேதியியலில், ஒரு கார்போடிமைடு (Systematic IUPAC name: methanediimine) என்பது RN = C = NR என்ற மூலக்கூற்று வாய்ப்பாட்டால் விவரிக்கப்படும் ஒரு வேதி வினைக்குழு ஆகும். பூமியில் இவை இயற்கையாகக் காணப்படுவதில்லை. முழுக்க முழுக்க தொகுப்பு முறையிலேயே தயாரிக்கப்பட வேண்டியவை ஆகும். ஆனால் புறவெளியில் தாய் சேர்மமான HN = C = NH அதன் மேசர் உமிழ்வுகளில் கண்டறியப்பட்டுள்ளது. நன்கு அறியப்பட்ட கார்போடிமைடு டைசைக்ளோஹெக்சைல்கார்போடிமைடு ஆகும், இது பெப்டைடு தொகுப்பில் பயன்படுத்தப்படுகிறது. டைஅல்கைல்கார்போடிமைடுகள் நிலையானவை. சில டைஅரைல் வழித்தோன்றல்கள் அறை வெப்பநிலையில் நின்று இருபடிகளாகவோ அல்லது பலபடிகளாகவோ மாற முனைகின்றன, இருப்பினும் இது பெரும்பாலும் குறைந்த உருகுநிலை கொண்ட, அறை வெப்பநிலையில் திரவங்களாக இருக்கும் கார்போடிமைடுகளுடன் நிகழ்கிறது. திட நிலையில் உள்ள இருபடியில் கார்போடிமைடுகள் மிகவும் நிலையானவை, ஆனால் சிறிது நேரத்திற்குப் பிறகு இவையும் நீரின் முன்னிலையில் மெதுவாக நீராற்பகுத்தல் உட்படலாம்.
கேள்வி: கார்போடிமைடு - கட்டமைப்பு மற்றும் பிணைப்பு பற்றி விளக்கவும்.
பதில்: படிமம்:CSD_CIF_PMCBIM.jpg மூலம் தீர்மானிக்கப்படும் C இன் அமைப்பு (NCHPH2) (வண்ண அமைப்பு - சாம்பல் = C, நீலம் = N) ]] பிணைப்பின் கண்ணோட்டத்தில், கார்போடிமைடுகள் கார்பனீராக்சைடு ஒத்த எலக்ட்ரான் எண்ணிக்கை கொண்டதாகும். மூன்று முதன்மை ஒத்ததிர்வு கட்டமைப்புகள் கார்போடிமைடுகளை விவரிக்கின்றன. : RN=C=NR ↔ RN+≡C-N−R ↔ RN−-C≡N+R N=C=N மையப்பகுதியானது ஒப்பீட்டளவில் நேர்கோட்டமைப்பைப் பெற்றுள்ளது, C-N=C பிணைப்புக் கோணமானது 120° ஐ நெருங்குகறிது.C(NCHPh2)2 ஐப் பொறுத்தவரை, மையப்பகுதியில் உள்ள N=C=N பிணைப்புக் கோணமானது 170° ஆகவும் C-N=C பிணைப்புக் கோணங்களானவை 126° யில் 1°க்குள் அமையப்பெற்றவையாக உள்ளது. C=N பிணைப்பு நீளங்களானவை குட்டையானவையாகவும், ஏறத்தாழ 120 பிகோமீட்டர் அளவுடவையாகவும், இரட்டைப் பிணைப்பிற்குரிய இயல்பினை வெளிப்படுத்துவனவாகவும் உள்ளன. கார்போடிமைடுகள் சீர்மைத்தன்மையற்றவையாகவும், C2-சமச்சீர் தன்மை கொண்டதாகவும் இதன் காரணமாக அச்சைப் பொறுத்த சீர்மையற்றனவாகவும் உள்ளன. இருப்பினும், மூலக்கூற்றின் சுழல்வதற்கான ஆற்றல் இடைவெளி குறைவானதாக இருப்பதாலும் அதன் காரணமாக இதன் மாற்றியங்களுக்கிடையே விரைந்து மாறும் தன்மையின் காரணமாகவும் கார்போடிமைடின் ஒளி மாற்றியத்தில் ஒன்றைப் பிரித்தெடுப்பதென்பது மிகவும் கடினமானதாகிறது. குறைந்தபட்சம் ஒரு முறையாவது, புறத்தோற்ற கட்டுப்பாடுகளுக்கு உட்பட்ட வளைய கார்போடிமைடுகளின் விஷயத்தில் இது நிரூபிக்கப்பட்டுள்ளது; ஒரு கை அச்சு சார்ந்த சீர்மையற்ற கார்போடிமைடுகள் பற்றிய வேறு அறிக்கைகள் இருந்தபோதிலும், அவற்றின் செல்லுபடியாகும் தன்மை பரிசோதனை, கணினி அடிப்படையிலான காரணங்களால் கேள்விக்குள்ளாக்கப்பட்டுள்ளது. தாய்ச் சேர்மமான மெத்தனெடிமைன் (MHN = C = NH) சயனமைடு ஒரு தானொத்தியமாதல் ஆகும்.
கேள்வி: கார்போடிமைடு - தயோயூரியா மற்றும் யூரியாவிலிருந்து பற்றி விளக்கவும்.
பதில்: கார்போடிமைடுகளைப் பெறுவதற்கான ஒரு உன்னதமான பாதை தயோயூரியாவிலிருந்து நீர் மற்றம் கந்தகத்தை நீக்கம் செயல்முறையை உள்ளடக்கியது. இந்தச் செயல்முறைக்கான ஒரு பொதுவான வினைக்காரணி பாதரச(II) ஆக்சைடு ஆகும். : (R(H)N)2CS + HgO → (RN)2C + HgS + H2O N, N '-டைஅல்கைல்யூரியாக்களின் நீர்நீக்க வினை கார்போடைமைடுகளைத் தருகிறது. : (R(H)N)2CO → (RN)2C + H2O பாஸ்பரஸ் பென்டாக்சைடு மற்றும் 4-தொலுயீன்சல்போனைல் குளோரைடு ஆகியவை நீர்நீக்க முகவர்களாக பயன்படுத்தப்படுகின்றன.
கேள்வி: கார்போடிமைடு - ஐசோசயனேட்டுகளிலிருந்து குறித்து விரிவாக சொல்லுங்கள்.
பதில்: ஐசோசயனேட்டுகளை கார்பன் டை ஆக்சைடு இழப்புடன் கார்போடைமைடுகளாக மாற்றலாம். : 2 RN=C=O → (RN)2C + CO2 இந்த வினை பாஸ்பீன் ஆக்சைடுகளால் ஊக்குவிக்கப்படுகிறது. இந்த வேதிவினை மீள்வினையாகும்.
கேள்வி: கார்போடிமைடு - வேதிவினைகள் பற்றி தகவல் சொல்.
பதில்: இதர ஹெடிரோஅல்லீன்களுடன் ஒப்பிடுகையில், கார்போடிமைடுகள் மிகவும் பலவீனமான எலக்ட்ரான் கவர் பொருள்களாகும். மேலும், அமிலங்கள் போன்ற வினையூக்கிகள் முன்னிலையில் மட்டுமே கருக்கவர்பொருள்களுடன் வினைபுரிகின்றன. இந்த வழியில், குவானிடைன்களைத் தயாரிக்கலாம் . வலிமை குறைந்த காரங்களாக, கார்போடிமைடுகள் லூயிஸ் அமிலங்களுடன் பிணைக்கப்பட்டு சேர்க்கைப் பொருள்களை உருவாக்குகின்றன.
கேள்வி: கார்போடிமைடு - மொஃபேட் ஆக்சிஜனேற்றம் குறித்து விரிவாக சொல்லுங்கள்.
பதில்: கார்போடிமைடுகள் மொஃபேட் ஆக்சிஜனேற்றத்திற்கான வினைப்பொருள்களாகும், இம்முறை, ஒரு ஆல்கஹாலை கார்பனைல் (கீட்டோன் அல்லது ஆல்டிஹைடு) ஆக மாற்றுவதற்கான ஒரு நெறிமுறையாகும். இம்முறை டைமெத்தில் சல்பாக்சைடை ஆக்சிஜனேற்ற முகவராகப் பயன்படுத்துகிறது. : (CH3)2SO + (CyN)2C + R2CHOH → (CH3)2S + (CyNH)2CO + R2C=O பொதுவாக சல்பாக்சைடு மற்றும் டைஇமைடு அதிகமாக பயன்படுத்தப்படுகின்றன. இந்த வேதிவினையில் டைமெத்தில் சல்பைடு மற்றும் யூரியா துணை விளைபொருள்களாக உருவாக்கப்படுகின்றன.